Z A P I S N I K

5. sjednice Vijeća Mjesnog odbora „Pavao Šubić“
Održane u utorak 22. rujna 2021. u prostorijama MO „Pavao Šubić“, Šubićeva 40/ll, s početkom u 18:00 sati

NAZOČNI ČLANOVI VIJEĆA:

Nikolina Hrust, Neven Penzar, Vladimir Resnik, Roman Roland, Andrea Vranić

Predsjedava Nikolina Hrust predsjednica Vijeća

Zapisnik vodi: Andrea Vranić, članica Vijeća


Predsjednica konstatira da je na 5. sjednici VMO nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 5. sjednicu Vijeća Mjesnog odbora.


Bez rasprave, jednoglasno, Vijeće prihvaća tekst Zapisnika 4. sjednice Vijeća, održane utorak, 22. rujna 2021. u 18.00 sati u prostorijama MO „Pavao Šubić“, Šubićeva 40/II

Članovi Vijeća primili su pisani materijal djelomično uz poziv, a dio na sjednici. Na prijedlog predsjednice Vijeće jednoglasno potvrđuje prijedlog Dnevnog reda:
1. Prijedlog odluke o izmjenama i dopunama Odluke o nerazvrstanim cestama, dostava mišljenja
2. Prijedlozi za prijavu Komunalnih akcija u studenom 2021.
3. Angažman vijećnika MO vezano uz kontrolu Operativnih planova Zrinjevac, Čistoća, Vodoopskrba i odvodnja, Zagrebačke ceste  (26.-31.7.2021., 30.8.-5.9.2021.)
4. Provedene aktivnosti u razdoblju od 26. kolovoza:
5. Provedba anketiranja radi prikupljanja stavova građana o smještaju kontejnera za odvajanje otpada – razrada (letci vezano uz javna parkirališta i pogodnosti koje se nude)
6. Kratki izvještaji Predsjednice MO Pavao Šubić Nikoline Hrust o prisustvovanju sastancima Klastera 28.8.2021. i Predsjednika MO 13.9.2021.
7. Pitanja i prijedlozi
Ad 1. Prijedlog odluke o izmjenama i dopunama Odluke o nerazvrstanim cestama, dostava mišljenja
Iznesen je kratki sažetak ranije dostavljenih materijala te je su članovi Vijeća uz kratku raspravu jednoglasno prihvatili Prijedlog odluke o izmjenama i dopunama Odluke o nerazvrstanim cestama.
U raspravi sudjeluju: Nikolina Hrust, Neven Penzar, Vlado Resnik, Roman Roland, Andrea Vranić

Vijeće jednoglasno donosi

ZAKLJUČAK

Svi članovi Vijeća suglasni su s Prijedlogom odluke o izmjeni Odluke o nerazvrstanim cestama.
Ad 2. Prijedlozi za prijavu Komunalnih akcija u studenom 2021.

Predsjednica MO je podsjetila na neke ranije iznesene ideje prijedloga komunalnih akcija (česma i uređenje klupa u Parku Bartola Kašića, problem drvoreda u Tuškanovoj ulici). Također, predsjednica je izvijestila o kontaktiranju arhitektice Branke Aničić, prema čijem je prijedlogu i nacrtu, izgrađen navedeni park, a vezano uz postavljanje česme za pitku vodu u području parka. Dogovorena je potencijalna lokacija na uglu Ulice fra Filipa Grabovca i Ulice Bartola Kašića, s kojom je arhitektica suglasna. Članovi vijeća MO su podržali ovaj prijedlog. 

Članovi vijeća su raspravili o opsegu nužnog uređenja klupica u Parku Bartola Kašića. Vlado Resnik navodi da su na klupicama izmijenjene neke letvice, no nužno je njihovo cjelovito uređenje. Roman Roland navodi kako je potrebno letvice ostrugati, obojati i dodatno provjeriti nedostaju li letvice, te je potrebno obojati i metalne nosače postavljenih klupica. 

Ponovno se raspravlja o problematici drvoreda u Tuškanovoj ulici, u kojoj korijenje stabala podiže opločnike i onemogućuje kvalitetno parkiranje (radi se o dva parkirana mjesta u gornjem dijelu ulice). Vlado Resnik navodi što je u prošlom sazivu MO učinjeno vezano uz ovaj problem (npr. kontaktiran je Zrinjevac). Neven Penzar predlaže da se kontaktira gdin. Toni Gabrić, član MO u prošlom sazivu, koji posjeduje dokumentaciju i detaljno razrađenu ideju sanacije ovog problema (bez nužnosti rezanja ovih stabala). 
Andrea Vranić predlaže uređenje uskog zelenog pojasa koji omeđuje parking u Martićevoj ulici, sa sjeverne strane zgrade INA Naftaplina. Vlado Resnik navodi kako taj dio pločnika zimi nikad nije očišćen jer nema zgrada (stanara) koji obično čiste ispred svojih ulaza, a ovuda prolazi puno pješaka i djece na putu za školu (OŠ Matka Laginje). Članovi vijeća se usaglašavaju kako bi ovaj dio zelenog pojasa trebalo urediti – posaditi dodatne zimzelene grmove te postaviti nisku ogradu ili posaditi živicu, kao ogradu, te urediti ovaj dio pločnika. 

Nikolina Hrust podsjeća na zamolbu DV Vedri dana za proširenjem igrališta te je dogovoreno da se ravnateljstvo DV Vedri dani uputi u daljnje postupanje prema Gradu (već su im proslijeđeni svi dopisi i korespondencija koju je vezano uz ovu temu zaprimio MO). 

Predsjednica MO Nikolina Hrust iznosi zamolbu za fotografiranje uoče li se problematična skupljanja oborinskih voda. 

Usuglašeno je traženje sljedećih komunalnih akcija: uređenje Parka Bartola Kašića (česma, klupe), drvoreda u Tuškanovoj ulici, zelenog pojasa uz pločnik kraj parkinga u Martićevoj ulici. 

U raspravi sudjeluju: Nikolina Hrust, Neven Penzar, Vlado Resnik, Roman Roland, Andrea Vranić

Ad 3. Angažman vijećnika MO vezano uz kontrolu Operativnih planova Zrinjevac, Čistoća, Vodoopskrba i odvodnja, Zagrebačke ceste  (26.-31.7.2021., 30.8.-5.9.2021.)

Vlado Resnik navodi kako je nužno podsjetiti prometno redarstvo na aktivnost tijekom dana, od 9h-14h, kada se stvaraju problemi parkiranja oko tržnice Kvatrić pri čemu vozači „zaparkiravaju“ stanare Tuškanove i okolnih ulica. Dogovoreno je da Vlado Resnik sastavi dopis koji će MO uputiti prometnom redarstvu. Nikolina Hrust je, prateći ranije dobiven plan rada i čišćenja tvrtki Zg holdinga, utvrdila kako nije bilo pražnjenja kanti za smeće ili je moguće da su one ispražnjene predvečer, ali su vrane do jutra razvukle smeće van. 
U raspravi sudjeluju: Nikolina Hrust, Vlado Resnik, Roman Roland
Ad. 4. Provedene aktivnosti u razdoblju od 26. kolovoza
Nikolina Hrust je izvijestila o provedenim aktivnostima u proteklom razdoblju: 

· mail Gradskom uredu za obrazovanje vezano uz dostavu dokumentacije i mišljenja o proširenju igrališta Dječjeg vrtića u Grabovčevoj ulici (27.8.2021.),
· izrada popisa kontakata u gradskim tvrtkama i službama – suradnja s Marijom Krnić i Anom Marijom Huzjan (od 30.8.2021. nadalje),
· komunikacija s hortikulturnom arhitekticom Brankom Aničić o prijedlogu za postav česme s pitkom vodom u parku Bartola Kašića (30.8.2021.),

· traženje informacije o čišćenju odvodnih slivnika na području MO Pavao Šubić (na  vio.informacije.reklamacije@zgh.hr (1.9.2021.),
· prijedlog za uspostavom pješačkih prijelaza u svrhu povećanja razine sigurnosti svih sudionika u prometu proslijeđen je kolegama u Sektor za promet koji će isti proanalizirati te ovisno o prometno-tehničkim mogućnosti iznaći/predložiti adekvatno prometno rješenje (dr.sc. Krunoslav Tepeš, pomoćnik pročelnika, Gradski ured za prostorno uređenje, izgradnju grada, graditeljstvo, komunalne poslove i promet, Sektor za ceste (2.9.2021.),
· postav popisa kontakata u gradskim tvrtkama i službama na oglasnu ploču (3.9.2021.)
· prijava prepunjenih kontejnera za papir u Derenčinovoj ulici (6.9.2021.)
· izrada novog natpisa za poštanski sandučić MO (15.9.2021.)

Vlado Resnik predlaže da se problematična parkirališna mjesta u Tuškanovoj ulici (vidi točku 2 vezano uz drvored) preoblikuje u zeleni otok, o čemu se raspravljao na 3. sjednici MO. Članovi vijeća su suglasni s ovim prijedlogom.
U raspravi sudjeluju: Nikolina Hrust, Neven Penzar, Vlado Resnik, Roman Roland, Andrea Vranić

Ad.5. Provedba anketiranja radi prikupljanja stavova građana o smještaju kontejnera za odvajanje otpada, razrada (letci vezano uz javna parkirališta i pogodnosti koje se nude)

Neven Penzar predlaže organizaciju akcije tijekom dana vikenda, koja bi uključivala štand i/ili letke, te bi imala za cilj propitati građane o nužnosti i prijedlozima lokacija za postavljanje zelenih otoka za odvajanje otpada. Nikolina Hrust navodi kako je važno saznati na kojim su mjestima pod zemljom provučene instalacijske cijevi što u konačnici utječe na odabir lokacija. Dogovoreno je traženje dodatnih kanti za odvajanje plastike i papira. Andrea Vranić izvijestila je o problematičnom pakirnom mjestu u Šubićevoj ulici (drugo mjesto nakon semafora Zvonimirova/Šubićeva, u smjeru sjevera), koje ima vrlo visok nogostup i često nije iskorišteno, na koje bi se mogle smjestiti kontejneri. 

U raspravi sudjeluju: Nikolina Hrust, Neven Penzar, Vlado Resnik, Roman Roland, Andrea Vranić
Ad. 6. Kratki izvještaji o prisustvovanju sastancima – Nikolina Hrust, predsjednica VMO Pavao Šubić, Neven Penzar, podpredsjednik VMO Pavao Šubić i Andrea Vranić, članica VMO Pavao Šubić
Nikolina Hrust izvještava o prvom sastanku klastera koji čine članovi triju MO-a: MO Kralj Zvonimir, MO Matko Laginja, MO Pavao Šubić. Dogovorena je koordinacija klastera u stastavu: Ivna Vrana Špoljarić, Marija Krnić i Josipa Knez. Dogovoreno je korištenje mailing listu, odnosno google grupu, za komunikaciju te mjesečni sastanci u prostorima jednog od MO, kako bi se raspravilo o temama  relevantnim za naše MO i dogovarali se zajednički koraci oko njih (primjerice orezivanje stabala, odvodi) te prijedlozi bliskih MO vezano uz akcije koje obuhvaćaju rubna ili zajednička područja i ulice (npr. uređenje drvoreda).
Neven Penzar i Andrea Vranić su izvijestili o prisustvovanju sastanku organiziranom povodom širenja žohara područjem Donjeg Grada. Na sastanku su izneseni različiti prijedlozi, finalni dogovor je da se pokuša iznaći odgovarajući gradski blok i sredstva da se isproba prijedlog raskuživanja koji uključuje sve stanove stambenog bloka, njegovo dvorišni prostor i okolne ceste.  
Ad. 7. Pitanja i prijedlozi

Dogovoreno je dežurstvo u MO, svakog prvog četvrtka u mjesecu. U listopadu, 7.10.2021., će dežurati Neven Penzar. 

Članovi vijeća MO su prokomentirali dopis VGČ vezano uz pokretne naprave na području MO-a te ustanovili kako na popisu nedostaje štand za prodaju voća koji je postavljen preko puta tržnice Kvatrić (na uglu Martićeve i Tuškanove). Od ostalih pokretnih naprava u MO je na popisu prodaja borova. 

Došao je negativan odgovor vezano uz postavljanje pješačkom prijelaza preko Šubićeve ulice, s obrazloženjem da je promet na predmetnoj dionici reguliran isključivo prijelazima sa svjetlosnim signalima zbog izrazito visoke frekvencije prometa. Članovi vijeća dogovorili su uputiti novi dopis vezan uz mogućnost postavljanja uspornika na spomenutom mjestu, ako se već ne može postaviti signalizacija, te će Andrea Vranić sastaviti dopis  za Gradski ured za prostorno uređenje, izgradnju grada, graditeljstvo, komunalne poslove i promet, Sektor za ceste.
Otkazano je primanje časopisa Glas umirovljenika.
Članovi vijeća raspravili su problem velike količine neadekvatno zbrinutog otpada i rasutog materijala unutar dvorišta bivše tvornice Badel te će Andrea Vranić sastaviti dopis sanitarnoj inspekciji da izvrše uvid i izdaju nalog za čišćenje ovog prostora vlasniku ili koncesionaru.
U raspravi sudjeluju: Nikolina Hrust, Neven Penzar, Vlado Resnik, Roman Roland, Andrea Vranić

Sjednica je završena u 19:45 sati.
Zapisnik sastavila:

Andrea Vranić
KLASA:   026-02/21-002/1599

URBROJ: 251-06-11-111-21-1

Zagreb, 22. rujna 2021.
Predsjednica
Vijeća Mjesnog odbora „Pavao Šubić“
Nikolina Hrust, v.r.
